เงินบาทเปิด 36.07/09 ทรงตัว ธุรกรรมเบาบางหลังตลาดตปท.เริ่มหยุด
เงินบาทเปิดตลาดเช้านี้อยู่ที่ระดับ 36.07/09 บาท/ดอลลาร์ ทรงตัวจากช่วงเย็นวานนี้ที่ปิดตลาดที่ระดับ 36.07 บาท/ดอลลาร์
25 ธ.ค. 2558

นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.07/09 บาท/ดอลลาร์ ทรงตัวจากช่วงเย็นวานนี้ที่ปิดตลาดที่ระดับ 36.07 บาท/ดอลลาร์
วันนี้คาดว่าเงินบาทจะแกว่งอยู่ในกรอบแคบๆ ไม่มีปัจจัยอะไรสำคัญ ประกอบกับเป็นเทศกาลคริสต์มาสที่ตลาดต่างประเทศหลายแห่งโดยเฉพาะทางฝั่งยุโรป และสหรัฐอเมริกาปิดทำการ จึงทำให้การซื้อขายวันนี้คงจะเบาบางไปจนถึงสิ้นปี
“วันนี้บาทคงแกว่งแคบๆ ตลาดต่างประเทศหลายแห่งปิดทำการในวันคริสต์มาส วอลุ่มคงจะบางๆ ไปจนถึงสิ้นปี ช่วงนี้ก็ไม่ค่อยมีปัจจัยอะไรสำคัญด้วย” นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 36.00-36.20 บาท/ดอลลาร์